**Saistošo noteikumu "Grozījums Liepājas pilsētas domes 2011.gada 7.jūlija saistošajos noteikumos Nr.9 "Saistošie noteikumi par līdzfinansējuma samaksas kārtību pašvaldības izglītības iestādēs,**

**kuras īsteno profesionālās ievirzes un interešu izglītības sporta programmas"" PASKAIDROJUMA RAKSTS**

|  |  |
| --- | --- |
| **Paskaidrojumu raksta sadaļas** | **Informācija** |
| 1. Projekta nepieciešamības pamatojums | Liepājas pilsētas domes 2011.gada 7.jūlija saistošie noteikumi Nr.9 "Saistošie noteikumi par līdzfinansējuma samaksas kārtību pašvaldības izglītības iestādēs, kuras īsteno profesionālās ievirzes un interešu izglītības sporta programmas" (turpmāk - Saistošie noteikumi Nr.9) nosaka kārtību, kādā tiek iekasēta līdzfinansējuma maksa par izglītības ieguvi Liepājas valstspilsētas pašvaldības domes dibinātajās profesionālās ievirzes sporta izglītības iestādēs.  Saistošajos noteikumos Nr.9 nepieciešams grozījums, lai noteiktu jaunas līdzfinansējuma maksas, ņemot vērā vispārējo pakalpojumu sadārdzinājumu, pedagogu un tehniskā personāla atalgojuma pieaugumu un pašvaldības nodrošināto pakalpojumu kvalitāti - sporta infrastruktūras attīstību, medicīnas pakalpojumu nodrošināšanu, braucienu skaita pieaugumu.  Pamatojums - Izglītības likuma 12.panta 21 daļa un likuma "Par pašvaldībām" 43.panta pirmās daļas 13.punkts. |
| 2. Īss projekta satura izklāsts | Grozījums saistošajos noteikumos Nr.9 paredz izteikt saistošo noteikumu pielikumu jaunā redakcijā, nosakot katram Liepājas profesionālās ievirzes sporta izglītības iestādē realizētajam sporta veidam līdzfinansējuma maksu. |
| 3. Informācija par plānoto projekta ietekmi uz pašvaldības budžetu | Grozījumā noteiktās līdzfinansējuma maksas palielinās 2023.gada pašvaldības budžetu par 198 649 *euro*, kas tiks novirzīti izglītības procesu nodrošināšanai un attīstībai. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Uzņēmējdarbības vidi lēmums neietekmē, jo saistošie noteikumi Nr.9 attiecas uz profesionālās ievirzes un interešu izglītības sporta programmu apguvi. |
| 5. Informācija par administratīvajām procedūrām | Saistošie noteikumi tiks nosūtīti izvērtēšanai un atzinuma sniegšanai Vides aizsardzības un reģionālās attīstības ministrijai. Pēc pozitīva atzinuma saņemšanas tiks publicēti oficiālajā izdevumā "Latvijas Vēstnesis", Liepājas valstspilsētas pašvaldības tīmekļa vietnē [www.liepaja.lv](http://www.liepaja.lv). |
| 6. Informācija par konsultācijām ar privātpersonām | Nav nepieciešamas. |

Domes priekšsēdētājs Gunārs Ansiņš